**Körmöcbányai pénzverde története**

A város környékén már a [11. században](https://hu.wikipedia.org/wiki/11._sz%C3%A1zad) bányásztak aranyat. Károly Róbert, miután megszilárdította politikai hatalmát, a királyi jövedelmeket is rendezni kívánta, ezt az aranyválság miatt felértékelődött aranybányászat fellendítésével, stabil pénz verésével és a veretlen nemesfém kivitelének korlátozásával kívánta elérni.

A körmöcbányai pénzverde működését [1328](https://hu.wikipedia.org/wiki/1328). [november 17-től](https://hu.wikipedia.org/wiki/November_17.) számíthatjuk: [Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly) ekkor adta ki [II. Vencel cseh király](https://hu.wikipedia.org/wiki/II._Vencel_cseh_kir%C3%A1ly) [1300](https://hu.wikipedia.org/wiki/1300)-ban kelt „[Ius regale montanorum](https://hu.wikipedia.org/w/index.php?title=Ius_regale_montanorum&action=edit&redlink=1" \o "Ius regale montanorum (a lap nem létezik))” nevű bányajogi kódexének mintájára azt a [kiváltságlevelet](https://hu.wikipedia.org/w/index.php?title=Kiv%C3%A1lts%C3%A1glev%C3%A9l&action=edit&redlink=1), mely – más bányásztelepülések mellett – a körmöcbányai telepeseknek a [csehországi](https://hu.wikipedia.org/wiki/Csehorsz%C3%A1g) [Kutná Hora](https://hu.wikipedia.org/wiki/Kutn%C3%A1_Hora" \o "Kutná Hora) [hospeseihez](https://hu.wikipedia.org/wiki/Hospes" \o "Hospes) hasonló [szabadságjogokat](https://hu.wikipedia.org/w/index.php?title=Szabads%C3%A1gjog&action=edit&redlink=1" \o "Szabadságjog (a lap nem létezik)) biztosított. A város ennek értelmében szabad királyi városi rangra emelkedett és pénzverdét állíthatott fel.

Városi rangra emelése annak volt köszönhető, hogy a kiterjedésében legnagyobb magyar pénzverő- és bányászkamara a várost választotta székhelyéül. 1329-ben indult meg az ezüst[garasok](https://hu.wikipedia.org/w/index.php?title=Garas&action=edit&redlink=1), majd legkésőbb 1335-ben [firenzei](https://hu.wikipedia.org/wiki/Firenze) *fiorino d'oro*mintájára az aranyforintok verése, ezeket később dukátnak nevezték (a hasonlóan firenzei mintára készülő [velencei](https://hu.wikipedia.org/wiki/Velence_(Olaszorsz%C3%A1g)" \o "Velence (Olaszország))*ducatus d'oro* nevéből; a *ducatus* itt a [dózséra](https://hu.wikipedia.org/wiki/D%C3%B3zse) utal). Ez időben a bányák kb. 400 kg aranyat termeltek évente.

1433-ban a husziták foglalták el. 1462-ben Mátyás király ostromával került ismét magyar fennhatóság alá. [1469](https://hu.wikipedia.org/wiki/1469)-ben Körmöcbányán már négy kohó és huszonkilenc érczúzó malom működött. A 16. században, a stratégiailag meggyengült Magyar Királyságtól a Thurzók és Fuggerek vették át a körmöci bányák termelési jogát. A törökök többször ostromolták, ám a jól védhető várost elfoglalni nem tudták.

A pénzverdét a [15. században](https://hu.wikipedia.org/wiki/15._sz%C3%A1zad) költöztették a városfalakon belülre, a város északnyugati részébe. Ott is maradt egészen [1986](https://hu.wikipedia.org/wiki/1986)-ig, amikor a város szélén épített új, modern üzemegység vette át feladatát, mely sokkal kevésbé zavarja a városközpont egyedülálló légkörét. A régi, belvárosi üzemrészben csak az emlékérmek gyártása maradt.

Az első, tudottan Körmöcbányán vert emlékérem [II. Lajos](https://hu.wikipedia.org/wiki/II._Lajos_magyar_kir%C3%A1ly) király koronázása alkalmából készült [1508](https://hu.wikipedia.org/wiki/1508)-ban. Később, a [17. században](https://hu.wikipedia.org/wiki/17._sz%C3%A1zad) a Rothenfelsi Roth család által készített [Szent György](https://hu.wikipedia.org/wiki/Szent_Gy%C3%B6rgy)-medálok váltak híressé.

A városfalakon belüli üzemrész az [1881](https://hu.wikipedia.org/wiki/1881)-[1889](https://hu.wikipedia.org/wiki/1889) közötti átépítésekor nyerte el jelenlegi formáját.

Az első, ismerten itt használt pénzverőgép [1565](https://hu.wikipedia.org/wiki/1565)-ből származik. A [17. század](https://hu.wikipedia.org/wiki/17._sz%C3%A1zad)közepétől táskás hengeres pénzverő gépeket használtak. A [18. században](https://hu.wikipedia.org/wiki/18._sz%C3%A1zad) az orsós pénzverő gépek, a balancierók használatára tértek át. Ezt az új géptípust [Daniel Warou](https://hu.wikipedia.org/wiki/Daniel_Warou) svéd mérnök először itt vezette be [1710](https://hu.wikipedia.org/wiki/1710)-ben. Abban az időben a [Habsburgok](https://hu.wikipedia.org/wiki/Habsburg_Birodalom) uralma alatt álló országokban a [körmöcbányai](https://hu.wikipedia.org/wiki/K%C3%B6rm%C3%B6cb%C3%A1nya) jelentette a mintát a többi pénzverde számára, itt tervezték és építették meg az új konstrukciójú pénzverőgépeket és ezekkel látták el a többi pénzverdét.

A Körmöcbányán készített magas és állandó aranytartalmú dukátok száma és aránya a [15. század](https://hu.wikipedia.org/wiki/15._sz%C3%A1zad) végétől a környéken kitermelt arany mennyiségével párhuzamosan csökkent. Egyre nagyobb arányt képviseltek a kevésbé nemes anyagokból készült pénzérmék. [1499](https://hu.wikipedia.org/wiki/1499)-ben kezdték meg az ezüsttallérok verését a városban. Az utolsó fizetőeszközként használt aranydukátok [1881](https://hu.wikipedia.org/wiki/1881)-ben készültek a pénzverdében.

A körmöcbányai gépeket 1918. október 25-30 között leszerelték, a felszereléssel és a nemesfémekkel együtt Budapestre szállították. A [Tanácsköztársaságtól](https://hu.wikipedia.org/wiki/Tan%C3%A1csk%C3%B6zt%C3%A1rsas%C3%A1g) kezdve Budapesten folytatódott a magyar pénzverés (továbbra is körmöcbányai verdejellel, egészen 1922-ig). Az 1918. október 28-án megalakult [Cseh–Szlovák Köztársaság](https://hu.wikipedia.org/wiki/Csehszlov%C3%A1kia) területén Körmöcbánya volt az egyetlen pénzverő (a [prágai](https://hu.wikipedia.org/wiki/Pr%C3%A1ga) pénzverdét még 1856-ban zárták be). Itt készült mind az első, mind a második Csehszlovákia összes pénzérméje. [1993](https://hu.wikipedia.org/wiki/1993)-tól itt verték a szlovák korona pénzérméket, [2008](https://hu.wikipedia.org/wiki/2008)-ban pedig megkezdődött a [szlovák euró érmék](https://hu.wikipedia.org/wiki/Szlov%C3%A1k_eur%C3%B3%C3%A9rm%C3%A9k) gyártása.

**Körmöcbánya** városi levéltárnoka volt az [1800-as évek](https://hu.wikipedia.org/wiki/1800-as_%C3%A9vek) második felében **Krizsko Pál**, aki a levéltárakban végzett kutatómunkája során összegyűjtötte és [1879](https://hu.wikipedia.org/wiki/1879)-ben közzétette a körmöcbányai pénzverdei alkalmazottak és kamaragrófok névsorát **"A régi körmöczi kamara és grófjai"** címmel. Munkássága értékes adatokat szolgáltatott a késő középkori védjegyek feloldásához.

Körmöcbányai pénzverdében készült aranypénzek.

Mátyás király Körmöcbányán vert aranyforintja



Mátyás király Körmöcbányán vert madonnás aranyforintja



II. Ulászló dukátja



Szent György-tallér 14 dukát súlyú aranyverete az 1750-1780 közötti időszakból, Körmöcbányáról.

Forrás:

<http://ujszo.com/online/kozelet/2011/02/24/az-europai-kulturalis-orokseg-resze-a-kormocbanyai-penzverde>

